Αρκοί

Να μην συγχέεται με το νησί Αρκός της Αλικαρνασσού

Οι Αρκιοί ή Αρκοί είναι νησί του Αιγαίου στο σύμπλεγμα της Δωδεκανήσου με 44 κατοίκους (απογραφή 2011)«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10840 (σελ. 366 του pdf) και διοικητικά ανήκει στον δήμο Πάτμου. Η επιφάνεια του νησιού είναι 6,697 τετραγωνικά χιλιόμετρα και έχει μήκος ακτών 25 χιλιόμετρα. Το νησί έχει ακτοπλοϊκή συγκοινωνία με την Πάτμο, τη Λέρο, τους Λειψούς και την περίοδο του καλοκαιριού γίνονται ημερήσιες εκδρομές από το λιμάνι της Πάτμου προς το λιμάνι των Αρκιών.

Οι Αρκιοί στην αρχαιότητα ονομαζόταν Αρκίτις και στον σύγχρονο οικισμό τους (Πόρτο - Αυγούστα) έχει κτιστεί στο μυχό όρμου σε ύψωμα του οποίου υπάρχουν υπολείμματα πύργου και οχυρού του 4ου αι. π.Χ. με ενδιαφέροντα διάκοσμο και λατρευτική δραστηριότητα στην αρχαιότητα.

 Χλωρίδα 
Η βλάστηση χαρακτηρίζεται από φρυγανικές διαπλάσεις, με ξηροφυτικούς και χαμηλού ύψους θάμνους, με κυρίαρχα είδη το σκίνο (Pistacia lentiscus), αγριελιά (Olea europaea subsp. oleaster), φοινικική άρκευθος (Juniperus phoenicea), χαρουπιές (Ceratonia siliqua), γαλατσίδα (Euphorbia dendroides), αφάνα (Sarcopoterium spinosum), θυμάρι (Coridothymus capitatus), Genista acanthoclada, Daphne gnidoides, ρείκι (Erica manipuliflora), ασπάλαθος (Callicotome villosa).

 Πανίδα 
Η θαλάσσια περιοχή του ακρωτηρίου Κουμαρός μαζί με τη ζώνη αιγιαλού της νησίδας Κουμαρός, στα βόρεια του νησιού, έχει χαρακτηριστεί θαλάσσιος αρχαιολογικός χώρος. Όλο το σύμπλεγμα έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: Μαυροπετρίτης (Falco eleonorae), Αιγαιόγλαρος (Larus audouinii), Θαλασσοκόρακας (Phalacrocorax aristotelis) και Μύχος της Μεσογείου (Puffinus yelkouan).

Με το όνομα Αρκοί συχνά αναφέρεται ολόκληρο το σύμπλεγμα των νησιών που βρίσκονται γύρω από το μεγαλύτερο νησί, τους Αρκιούς. Στο σύμπλεγμα των Αρκιών εκτός από το ομώνυμο μεγαλύτερο νησί συμπεριλαμβάνονται τα νησιά: Αργελούσσα, Μάραθος (ή Μαράθι), Καλόβολος, Σπολάτο, Μακρονήσι, Στρογγυλό, Κούμαρος (ή Κόμαρος), Αβάπτιστο, Ψαθονήσι, Τσούκα, Σμυνερονήσι (ή Σμινερό) και Τσουκάκι.

 Αξιοθέατα 

 μικρογραφία|Η ανατολή στην Παναγία την ΠαντάνασσαΑρχαία Ερείπια και Κάστρο: Στην κορυφή του πετρώδους υψώματος (υψόμ. περίπου 30 μ.), παρά την θάλασσα,  βρίσκονται τα ερείπια αρχαίου Κάστρου, πιθανώς  του 4ου αιώνα π.Χ.. Υπολείμματα αρχαίων οχυρώσεων χρησιμοποιήθηκαν ξανά κατά τα πρωτοβυζαντινά χρόνια.
 Εκκλησία Παναγίας της Παντάνασας: Το εκκλησάκι βρίσκεται στην κορυφή του λόφου, προσφέροντας μαγευτική θέα στο Αιγαίο. Το ναϋδριο της Παναγίας Παντάνασσας ιδρύθηκε επάνω  στα ερείπια μίας τρίκλιτης, ξυλόστεγης, παλαιοχριστιανικής  βασιλικής, πιθανώς  του 5ου αι. μ.Χ., λείψανα της οποίας διατηρούνται.
 Σπηλιά: Κοντά στον οικισμό υπάρχει μια σπηλιά που αξίζει να εξερευνήσετε.
 Βυζαντινή Δεξαμενή - Στέρνα του Δανιήλ: Στην περιοχή του Κάμπου, σώζεται σε εξαιρετική κατάσταση μια βυζαντινή ημιυπόγεια καμαροσκέπαστη δεξαμενή ομβρίων υδάτων με πέτρινο θόλο. Είναι γνωστή ως "Στέρνα του Δανιήλ". Σύμφωνα με τοπική προφορική παράδοση, ο Δανιήλ ήταν Μοναχός της Μονής του Αγίου Ιωάννου του Θεολόγου της Πάτμου και εκείνος φρόντισε για την ανέγερη της δεξαμενής . Αυτή μέχρι και σήμερα συγκεντρώνει όμβρια ύδατα.
 Ιταλικό Παρατηρητήριο: Ένα από τα αξιοθέατα του νησιού είναι και το παλιό ιταλικό παρατηρητήριο.

 Παραλίες 

 Τηγανάκια: Η πιο φημισμένη παραλία του νησιού, στα νότια, με αμμουδιά και εξωτικά γαλαζοπράσινα νερά.
 Λιμνάρι: Βρίσκεται στο βόρειο τμήμα του νησιού, στο βάθος ενός στενού κόλπου.
 Αυγούστα και Πατελιά: Άλλες παραλίες που μπορείτε να επισκεφθείτε είναι η βοτσαλωτή παραλία Αυγούστα (κοντά στο λιμάνι) και η Πατελιά.

 Εικόνες 

 Παραπομπές 

 Εξωτερικοί σύνδεσμοι 
 Δήμος Πάτμου 
 https://www.tovima.gr/2022/08/22/culture/arkoi-i-galini-ton-dodekanison/
 www.arki-island.gr